Berg kirke (Skaland)

Berg kirke er en langkirke fra 1955 på yttersiden av Senja, i Senja kommune i Troms fylke . Byggverket er i betong. Arkitekt for kirken var Hans Magnus.

Altertavlen er skåret ut i tre og dekorert av Torvald Moseid. Det er en triptyk med Kristus, Maria og apostelen Johannes i midtfeltet. Sidefeltene har to apostler på hver. Moseid er også kunstneren som har utført glassmaleriene i kirken, som har motiv fra Jesu liv.

Både prekestolen og døpefonten er i tre og fra året kirken ble ferdigstilt. Orgelet er et pneumatisk orgel fra Vestre Orgelfabrikk.

Kirken har takrytter med en klokke fra Olsen Nauen Klokkestøperi. Klokken har inskripsjonen: «Land, Land, Land, Hør Herrens Ord».

På galleriet i kirken står det et unit-orgel fra Vestres orgel- og pianofabrikk. Det har to manualer og pedal, hvorav det ene manualet betjener svelleverket.

 Kirkehistorie 
mini|venstre|Slik så Berg kirke ut fra 1884 til den ble revet av tyskerne i 1942.
Dagens kirke er omtrent den tredje på Berg. Middelalderkirken stod på Kjerkeberget lenger nordvest. Denne kirken ble skildret som falleferdig på 1600- og 1700-tallet, og det ble uttrykt ønske om å flytte kirkestedet. I 1780 eller 1781 ble imidlertid ny kirke oppført samme sted. Dette var en laftet langkirke. Kirken ble grundig reparert og fikk vesttårn og sakristi i 1844, og i 1884 ble den kraftig ombygget og utvidet igjen.Brendalsmo & Eriksson, s. 31. Denne kirken ble revet av tyskerne i 1942.Berg kommune: Tilbakeblik på okkupasjonstida  Dagens kirke står på Skaland (gnr. 10), et stykke sørøst for der de tidligere kirkene stod.

Norges første kvinnelige prest, Ingrid Bjerkås, var sogneprest i Berg i 1961–65. Hun var stolt, tøff og modig. 50-års jubileum for Norges første kvinnelige prest (nrk.no, 17. juni 2011)

 Referanser 

 Litteratur 



 Eksterne lenker 


 Jan Brendalsmo og Jan-Erik G. Eriksson: Kildegjennomgang: Middelalderske kirkesteder i Troms fylke  (Riksantikvaren, 2016), s. 31–32
 Berg menighet

Kategori:Kirker i Senja
Kategori:Kulturminner i Senja
Kategori:Norske kirker fra 1955
Kategori:Kirker i Senja prosti
Kategori:Langkirker i Nord-Hålogaland bispedømme
Kategori:Berg (Senja)